**śrīpādādi-śaṅkareṇa praṇītaḥ**

# moha-mudgāraḥ

**bhaja govindam, bhaja govindaṁ**

**govindaṁ bhaja mūḍha-mate |**

**samprāpte sannihite kāle**

**na hi na hi rakṣati ḍukṛṅ-karaṇe ||1||**

**mūḍha jahīhi dhanāgama-tṛṣṇāṁ**

**kuru sad-buddhiṁ manasi vitṛṣṇāṁ |**

**yal labhase nija-karmopāttaṁ**

**vittaṁ tena vinodaya cittam ||2||**

**nārī-stana-bhara-nābhi-deśaṁ**

**dṛṣṭvā mā gā moha-veśam |**

**etan māṁsa-vaśādi-vikāraṁ**

**manasi vicintaya bāraṁ bāram ||3||**

**nalinī-dala-gata-jalam atitaralaṁ**

**tadvaj jīvitam atiśaya-capalam |**

**viddhi vyadhy-abhimāna-grastam**

**lokaṁ śoka-hataṁ ca samastam ||4||**

**yāvad vittopārjana-śaktaḥ**

**tāvan nija-parivāro raktaḥ |**

**paścāj jīvati jarjara-dehe**

**vārtāṁ ko’pi na pṛcchati gehe ||5||**

**yāvat pavano nivasati dehe**

**tāvat pṛcchati kuśalaṁ gehe |**

**gatavati vāyau dehāpāye**

**bhāryā bibhyati tasmin kāye ||6||**

**bālas tāvat krīḍā saktaḥ**

**taruṇas tāvat tarunī-saktaḥ |**

**vṛddhas tāvac cintāsaktaḥ**

**parame brahmaṇi ko’pi na saktaḥ ||7||**

**kā te kāntā kas te putraḥ**

**samsāro’yam atīva-vicitraḥ |**

**kasya tvaṁ kaḥ kuta āyātaḥ**

**tattvaṁ cintaya tad iha bhārata ||8||**

**satsaṅgatve niḥsaṅgatvaṁ**

**niḥsaṅgatve nirmohatvam |**

**nirmohatve niścala-tattvam**

**niścala-tattve jīvan-muktiḥ ||9||**

**vayasi gate kaḥ kama-vikāraḥ**

**śuṣke nīre kaḥ kāsāraḥ |**

**kṣīṇe vitte kaḥ parivāro**

**jñāte tattve kaḥ saṁsāraḥ ||10||**

**mā kuru dhana-jana-yauvana-garvaṁ**

**harati nimeṣāt kālaḥ sarvam |**

**māyā-mayam idam akhilaṁ hitvā**

**brahma-padaṁ tvaṁ praviśa viditvā ||11||**

**dina-yāminyau sāyaṁ prātaḥ**

**śiśira-vasantau punar āyātaḥ |**

**kālaḥ krīḍati gacchaty āyuḥ**

**tad api na muñcaty āśā-vāyuḥ ||12||**

**kā te kāntā dhana-gata-cintā**

**vātula kiṁ tava nāsti niyantā |**

**trijagati sajjana-saṅgātirekā**

**bhavati bhavārṇava-taraṇe naukā ||13||**

**jaṭilo muṇḍi luñcita-keśaḥ**

**kāṣāyāmbara bahu-kṛta-veśaḥ |**

**pasyann api ca na pasyati mūḍho**

**hy udara-nimittaṁ bahu-kṛta-veśaḥ ||14||**

**aṅgaṁ galitaṁ palitaṁ muṇḍaṁ**

**daśana-vihīnaṁ jātaṁ tuṇḍam |**

**vṛddho yāti gṛhītvā daṇḍaṁ**

**tad api na muñcaty āśā-piṇḍam ||15||**

**agre vahniḥ pṛṣṭe bhānuḥ**

**rātrau cubuka-samarpita-jānuḥ |**

**kara-tala-bhikṣas taru-tala-vāsas**

**tad api na muñcaty āśā-pāśaḥ ||16||**

**kurute gaṅgā-sāgara-gamanam**

**vrata-paripālanam athavā dānam |**

**jñāna-vihīnaḥ sarva-matena**

**muktiṁ na bhajati janma-śatena ||17||**

**sura-mandira taru-mūla-nivāsaḥ**

**saiyā bhūtalam ajinaṁ vāsaḥ**

**sarva-parigraha-bhoga-tyāgaḥ**

**kasya sukhaṁ na karoti virāgaḥ ||18||**

**yoga-rato vā bhoga-rato vā**

**saṅga-rato vā saṅga-vihīnaḥ |**

**yasya brahmaṇi ramate cittaṁ**

**nandati nandati nandaty eva ||19||**

**bhagavad-gītā kiñcid adhītā**

**gaṅgā-jala-lava-kaṇikā pītā |**

**sakṛd api yena murari-samarcā**

**kriyate tasya yamena na carcā ||20||**

**punar api jananaṁ punar api maraṇaṁ**

**punar api jananī jaṭhare śayanam |**

**iha samsāre bahu-dustāre**

**kṛpayāpāre pāhi murāre ||21||**

**ratyācarpata viracitakantaḥ**

**punyāpunya vivarjitapantaḥ |**

**yogī yoganiyojitacito**

**ramate bālonmattavadeva ||23||**

**kas tvaṁ ko’haṁ kuta āyātaḥ**

**kā me jananī ko me tātaḥ |**

**iti paribhāvaya sarvam asāraṁ**

**viśvaṁ tyaktvā svapna-vicāram ||23||**

**tvayi mayi cānyatraiko vishnuḥ**

**vyartaṁ kupyasi mayyasahishnuḥ |**

**bhava samacittaḥ sarvatra tvam**

**vañchasyashirādyadi vishnutva ||24||**

**śatrau mitre putre bandhau**

**mā kuru yatnaṁ vigraha-sandhau |**

**sarvasminn api pasyātmānaṁ**

**sarvatrotsṛja bhedājñānam ||25||**

**kāmaṁ krodhaṁ lobhaṁ mohaṁ**

**tyaktvā tmānaṁ pashyati soham |**

**ātma-jñāna vihīnā mūḍhāḥ**

**te paśyante naraka-nigūḍhāḥ ||26||**

**geyaṁ gītā-nāma-sahasraṁ**

**dhyeyaṁ śrīpati-rūpam ajasram |**

**neyaṁ sajjana-saṅge cittaṁ**

**deyaṁ dīna-janāya ca vittam ||28||**

**sukhataḥ kriyate rāmābhogaḥ**

**paścad dhanta śarīre rogaḥ |**

**yadyapi loke maraṇaṁ saraṇaṁ**

**tad api na muñcati pāpācaraṇam ||29||**

**artamanartaṁ bhāvaya nityaṁ**

**nāsti tataḥ sukha-leśaḥ satyam |**

**putrād api dhana-bhājāṁ bhītiḥ**

**sarvatraiṣā vihitā rītiḥ ||29||**

**prānāyāmaṁ pratyāhāraṁ**

**nityānitya-viveka-vicāram |**

**jāpya-sameta-samādhi-vidhānaṁ**

**kurv avadhānaṁ mahad-avadhānam ||30||**

**guru-caraṇāmbuja nirbhara-bhaktaḥ**

**samsārād acirād bhava muktaḥ |**

**sendriya-mānasa-niyamād evaṁ**

**drakṣyasi nija-hṛdayas taṁ devam ||31||**